ΚΑΝΟΝΙΣΜΟΣ (ΕΚ) αριθ. 2454/95 ΤΗΣ ΕΠΙΤΡΟΠΗΣ της 19ης Οκτωβρίου 1995 για έναρξη της διαδικασίας κατανομής των πιστοποιητικών εξαγωγής για τα τυριά που θα εξαχθούν το 1996 στις Ηνωμένες Πολιτείες στο πλαίσιο της συμπληρωματικής ποσοστώσεως που απορρέει από τις συμφωνίες ΓΣΔΕ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1466/95 της Επιτροπής της 27ης Ιουνίου 1995 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (1), όπως τροποποιήθηκε από τον κανονισμό (ΕΚ) αριθ. 2452/95 (2), και ιδίως το άρθρο 9α παράγραφος 1,

Εκτιμώντας:

ότι το άρθρο 9α του κανονισμού (ΕΚ) αριθ. 1466/95 προβλέπει ότι τα πιστοποιητικά εξαγωγής για τα τυριά που εξάγονται προς τις Ηνωμένες Πολιτείες της Αμερικής (ΗΠΑ) στο πλαίσιο της συμπληρωματικής ποσόστωσης που απορρέει από τις συμφωνίες στο πλαίσιο των πολυμερών εμπορικών διαπραγματεύσεων του Γύρου της Ουρουγουάης («οι συμφωνίες») μπορούν να κατανεμηθούν με ειδική διαδικασία η οποία επιτρέπει τον καθορισμό των προτιμησιακών εισαγωγέων στις Ηνωμένες Πολιτείες 7 ότι πρέπει να αρχίσει η διαδικασία αυτή για τις εξαγωγές κατά το έτος 1996 και να καθοριστούν οι σχετικές συμπληρωματικές λεπτομέρειες 7 ότι, λόγω της καθορισθείσας προθεσμίας για την κοινοποίηση των προτιμησιακών εισαγωγέων στις Ηνωμένες Πολιτείες, πρέπει να αρχίσει η διαδικασία το ταχύτερο δυνατόν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα πιστοποιητικά εξαγωγής για τα προϊόντα που υπάγονται στον κωδικό ΣΟ 0406 που θα εξαχθούν κατά το 1996 στις Ηνωμένες Πολιτείες, στο πλαίσιο της συμπληρωματικής ποσόστωσης που απορρέει από τις συμφωνίες όπως αναφέρεται στο παράρτημα ΙΙ, εκδίδονται σύμφωνα με τις διαδικασίες του άρθρου 9α του κανονισμού (ΕΚ) αριθ. 1466/95.

Άρθρο 2

Οι αιτήσεις για τη χορήγηση προσωρινών πιστοποιητικών κατατίθενται στις αρμόδιες αρχές πριν από τις 26 Οκτωβρίου 1995. Γίνονται αποδεκτές μόνο εάν περιλαμβάνουν όλες τις ενδείξεις που αναφέρονται στο άρθρο 9α παράγραφος 2 του κανονισμού (ΕΚ) αριθ. 1466/95 καθώς και τα αναφερόμενα σχετικά πιστοποιητικά. Οι εν λόγω ενδείξεις πρέπει να αναγράφονται σύμφωνα με το υπόδειγμα που αναφέρεται στο παράρτημα Ι.

Άρθρο 3

Τα κράτη μέλη ανακοινώνουν στην Επιτροπή, εντός πέντε εργασίμων ημερών μετά τη λήξη της περιόδου καταθέσεως, τις αιτήσεις που έχουν υποβληθεί για καθεμία από τις ομάδες προϊόντων που καλύπτονται από την αμερικανική ποσόστωση που περιλαμβάνεται στο παράρτημα ΙΙ. Στην ανακοίνωση αυτή περιλαμβάνονται για κάθε ομάδα:

- ο κατάλογος των αιτούντων,

- οι ζητούμενες ποσότητες από κάθε αιτούντα ανά κωδικό της ονοματολογίας των γαλακτοκομικών προϊόντων για τις επιστροφές κατά την εξαγωγή, καθώς και η περιγραφή τους σύμφωνα με το «Harmonized Tariff Schedule of the United States of America (1995)»,

- οι ποσότητες των προϊόντων αυτών που έχουν εξαχθεί από τον αιτούντα κατά την διάρκεια της προηγούμενης τριετίας,

- το ονοματεπώνυμο και η διεύθυνση του εισαγωγέα που έχει οριστεί από τον αιτούντα.

Όλες οι ανακοινώσεις, συμπεριλαμβανομένων των ανακοινώσεων «καμία» πραγματοποιούνται με τέλεξ ή τέλεφαξ, την εργάσιμη ημέρα που έχει καθοριστεί σύμφωνα με το υπόδειγμα που έχει αναπαραχθεί στο παράρτημα ΙΙΙ.

Άρθρο 4

Η Επιτροπή, σε εφαρμογή των διατάξεων του άρθρου 9α παράγραφος 3 του κανονισμού (ΕΚ) αριθ. 1466/95, καθορίζει την κατανομή των πιστοποιητικών το ταχύτερο δυνατόν και πληροφορεί σχετικά τα κράτη μέλη πριν από τις 15 Νοεμβρίου 1995 το αργότερο.

Άρθρο 5

Η επαλήθευση των πληροφοριών που αναφέρονται στο άρθρο 3 διεξάγεται πριν από την έκδοση των οριστικών πιστοποιητικών και το αργότερο στις 31 Δεκεμβρίου 1995.

Στην περίπτωση που θα διαπιστωθεί ότι ένας επιχειρηματίας έχει αποστείλει ψευδείς πληροφορίες και στον οποίον έχει εκδοθεί προσωρινό πιστοποιητικό, το πιστοποιητικό ακυρώνεται και παρακρατείται η εγγύηση.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

>ΑΡΧΗ ΓΡΑΦΗΚΟΥ>

Παρουσίαση των λεπτομερειών που απαιτούνται σύμφωνα με το άρθρο 9α παράγραφος 2 του κανονισμού (ΕΚ) αριθ. 1466/95 Εξακρίβωση Ηνωμένων Πολιτειών/Ομάδα ποσόστωσης για την οποία υποβάλλεται η αίτηση Αριθμός συμπληρωματικής σημείωσης του «Harmonized Tariff Schedule of the United States» Ονοματεπώνυμο: Ονοματεπώνυμο/ Διεύθυνση αιτούντα Εξαγωγική επιστροφή Κωδικός ονοματολογίας Ζητούμενη ποσότητα Εξαγωγές προς τις ΗΠΑ Κωδικός US Harmonised Tariff Schedule Ονοματεπώνυμο/ Διεύθυνση του οριζομένου εισαγωγέα 1992 1993 1994 Μέσος όρος Σύνολο 1992 - 1994 >ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

Κανονισμός (ΕΚ) αριθ. 1466/95 - Άρθρο 9α

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

Ανακοίνωση από τα κράτη μέλη σύμφωνα με το άρθρο 3 του κανονισμού (ΕΚ) αριθ. 2454/95 Εξακρίβωση Ηνωμένων Πολιτειών/Ομάδα ποσόστωσης για την οποία υποβάλλεται η αίτηση Αριθμός συμπληρωματικής σημείωσης του «Harmonized Tariff Schedule of the United States» Ονοματεπώνυμο: Αριθ. Ονοματεπώνυμο/ Διεύθυνση αιτούντα Εξαγωγική επιστροφή Κωδικός ονοματολογίας Ζητούμενη ποσότητα Εξαγωγές προς τις ΗΠΑ Κωδικός US Harmonised Tariff Schedule Ονοματεπώνυμο/ Διεύθυνση του οριζομένου εισαγωγέα 1992 1993 1994 Μέσος όρος 1 Σύνολο 1992 - 1994 2 Σύνολο 1992 - 1994 3 Σύνολο >ΤΕΛΟΣ ΓΡΑΦΗΚΟΥ>